BPP รุกธุรกิจไฟฟ้าค้าปลีกในญี่ปุ่น เข้าถือหุ้น “Global Engineering” เกือบ 20%
BPP ขยายลงทุนสู่ธุรกิจไฟฟ้าค้าปลีกในญี่ปุ่น เข้าถือหุ้น "Global Engineering" เกือบ 20% 
BPP ขยายลงทุนสู่ธุรกิจไฟฟ้าค้าปลีกในญี่ปุ่น เข้าถือหุ้น "Global Engineering" เกือบ 20%
4 ก.พ. 2563

บริษัท บ้านปู เพาเวอร์ จำกัด (มหาชน) หรือ BPP แจ้งว่าบริษัท Banpu Renewable Singapore Pte. Ltd. (BRS) ซึ่งบริษัทถือหุ้น 100% ได้ลงนามในสัญญาเพื่อการลงทุนมูลค่า 1,143 ล้านเยน หรือราว 10.5 ล้านเหรียญสหรัฐ เพื่อเข้าถือหุ้น 19.9% ในบริษัท Global Engineering Co., Ltd (Global) ซึ่งเป็นผู้นำธุรกิจไฟฟ้าแบบค้าปลีก ตั้งอยู่ ณ เมืองฟูกุโอกะ ประเทศญี่ปุ่น
สำหรับการลงทุนดังกล่าวนับเป็นอีกก้าวธุรกิจที่สำคัญในการขยายการลงทุนเพื่อการพัฒนาธุรกิจโรงไฟฟ้าเสมือน (Virtual power plant) และธุรกิจ Energy trading ในการจัดจำหน่ายไฟฟ้าผ่านโครงข่ายระบบดิจิทัลและอินเทอร์เน็ต เพื่อรองรับการใช้ไฟฟ้าในอนาคตอย่างมีประสิทธิภาพ โดยปัจจุบัน Global ให้บริการกลุ่มลูกค้าในภาคอุตสาหกรรมกว่า 2,000 ราย และมุ่งเน้นการพัฒนาธุรกิจโรงไฟฟ้าเสมือนในประเทศญี่ปุ่น
อนึ่งบริษัท และ Global ยังมีความสนใจร่วมกันในการขยายการพัฒนาเพื่อการลงทุนในธุรกิจการบริหารจัดการโครงข่ายการผลิตไฟฟ้าดังกล่าวในภูมิภาคเอเชียตะวันออกเฉียงใต้ เพื่อสอดรับกับความเติบโตของการพัฒนาโครงการผลิตไฟฟ้าจากพลังงานหมุนเวียนในภูมิภาคนี้
 
 